CELEX: 62013TN0158
Language: lv
Date: 2013-03-15 00:00:00
Title: Lieta T-158/13: Prasība, kas celta 2013. gada 15. martā — Iralco /Padome

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 147/24
            
         Prasība, kas celta 2013. gada 15. martā — Iralco/Padome
   (Lieta T-158/13)
   2013/C 147/43
   Tiesvedības valoda — angļu
   
      Lietas dalībnieki
   
   
      Prasītāja: Iranian Aluminum Co. (Iralco) (Teherāna, Irāna) (pārstāvji — S. Millar un S. Ashley, Solicitors, un M. Lester, Barrister)
   
      Atbildētāja: Eiropas Savienības Padome
   
      Prasītājas prasījumi:
   
   
               —
            
            
               atcelt Padomes 2012. gada 21. decembra Lēmumu 2012/829/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu, un Padomes 2012. gada 21. decembra Īstenošanas regulu (ES) Nr. 1264/2012, ar kuru īsteno Regulu (ES) Nr. 267/2012 par ierobežojošiem pasākumiem pret Irānu, — daļā, kurā apstrīdētajos tiesību aktos ir iekļauta prasītāja, un
            
         
               —
            
            
               piespriest Padomei atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza četrus pamatus.
   
               1)
            
            
               Ar pirmo pamatu tiek apgalvots, ka Padome nav sniegusi pienācīgu vai pietiekamu pamatojumu prasītājas norādīšanai apstrīdētajos tiesību aktos.
            
         
               2)
            
            
               Ar otro pamatu tiek apgalvots, ka Padome nav nodrošinājusi prasītājas tiesības uz aizstāvību un efektīvu pārsūdzību tiesā.
            
         
               3)
            
            
               Ar trešo pamatu tiek apgalvots, ka Padome ir acīmredzami kļūdījusies, uzskatot, ka ir izpildīts jebkāds no kritērijiem iekļaušanai sarakstā.
            
         
               4)
            
            
               Ar ceturto pamatu tiek apgalvots, ka Padomes lēmums norādīt prasītāju sarakstā ir neattaisnoti un nesamērīgi pārkāpis prasītājas pamattiesības, tostarp tās tiesības uz sava īpašuma, komercdarbības un reputācijas aizsardzību.